BRIKSDAL Wrist Warmers - Black by Norwegian Sweater Shop Oslo
> Brand>Vrikke of Norway>BRIKSDAL Wrist Warmers - Black Cinemaskop -Last month's silver screen stars - Astrodienst Guest user u1354801705
26-Jun-2016, 05:19 UT/GMT Understanding Custom Marshaling Part 1 - CodeProject 11,331,958 members (33,440 online)
Last Visit: 31-Dec-99 19:00 Last Update: 27-Mar-15 14:07Refresh1 Kuberboeliery: Wat moet skole en onderwysers doen? - Jou Gesin | Solidariteit WêreldJou Gesin | Solidariteit Wêreld
Tuis › Artikels › Kuberboeliery: Wat moet skole en onderwysers doen?
Kuberboeliery: Wat moet skole en onderwysers doen?
Die internet is deel van ons alledaagse lewens maar hierdie aanlynwêreld kan ook ʼn plek word waar kinders geboelie word.
Kinders behoort by die huis reeds meer te leer oor die gevare van tegnologie en hoe om veilig te bly, maar onderwysers en skole het volgens Carey van Vlaanderen, uitvoerende hoof van Eset Suid-Afrika, ‘n vervaardiger van antivirusprogrammatuur, ook ʼn rol om te speel.
Die tegnologiese evolusie het benewens talle voordele ook sommige probleme, soos kuberboeliery, vererger. “Wanneer ʼn kind by die skool geboelie word, gaan die boeliery gewoonlik voort op sosialemedia-netwerke, boodskaptoepassings en ander elders op die internet.
“Opvoedkundige instellings mag dalk dink dat die probleme van die digitale wêreld buite die bestek van skoolopleiding lê. Mishandeling en teistering wat aanlyn plaasvind, het egter dikwels ‘n groter impak op die slagoffers as boeliery wat direk teen die persoon plaasvind – en tog kan dit geïgnoreer word totdat dit te laat is.”
Van Vlaanderen wys daarop dat ʼn enkele sosialemediaplasing honderde of selfs duisende mense binne enkele minute kan bereik. Volgens haar is die impak van só ʼn boelie-plasing op die individu soveel erger hoe meer mense dit sien, dit deel of daarop kommentaar lewer. “Indien die plasing soos ʼn veldbrand versprei word, is dit haas onmoontlik om dit te keer of te verwyder, selfs al berou die skuldige sy of haar aksies.”
Volgens Van Vlaanderen is daar vier beginsels wat elke skool en leerling kan toepas om die probleem aan te spreek:
Leerlinge moet “goeie digitale burgers wees”
Aangesien die digitale wêreld deel van ons alledaagse lewens is, moet dieselfde reëls geld as in die fisiese wêreld. Wanneer kinders van respek en sosiale konvensies geleer word, is dit belangrik om die wêreld van die internet in te sluit en seker te maak dat hulle ook geleer word hoe om via digitale media op te tree en te kommunikeer.
Prioritiseer bewusmaking oor verbod
Die fokus moet wees op bewusmaking van die gebruik van tegnologie te skep eerder as om paniek te saai. Baie skole verkies om die gebruik van tegnologie te verbied, wat in werklikheid net sal veroorsaak dat leerlinge hulle selfone skelm sal gebruik. Dit is daarom belangrik om leerlinge te wys hoe hulle tegnologie kan gebruik vir die algemene voordeel, soos om kennis te deel of mekaar te ondersteun. Deur tegnologie in die klaskamer in te bring, kan onderwysers ook fokus op die etiese gebruik daarvan.
Kollektiewe solidariteit in die rapportering van kuberboeliery
Navorsing wys daarop dat in meer as 80% van gevalle waar boeliery by ʼn skool plaasgevind het, leerlinge daarvan geweet het maar besluit het om dit nie te rapporteer nie uit vrees dat hulle ook ʼn slagoffer kan word of deur volwassenes gestraf sal word. Kinders moet weet dat tegnologie nie die probleem is nie maar mense wat dit vir die verkeerde doeleindes gebruik.
Dialoog: die basis vir alle ondersteuning
Leerlinge moet weet na wie hulle kan uitreik. Leerlinge dink dat ouer mense minder van tegnologie weet as hulle en dat hul probleme dus nie verstaan sal word nie of as niks afgemaak sal word nie. Indien ʼn leerling dus ʼn onderwyser of volwassene met ʼn “aanlynprobleem” nader, moet dit net so ernstig opneem word soos ‘n soortgelyke werklike probleem en moet daar na bronne gesoek word om dit aan te spreek.